CELEX: 62007CN0514
Language: sl
Date: 2007-11-22 00:00:00
Title: Zadeva C-514/07 P: Pritožba, ki jo je vložila Kraljevina Švedska 22. novembra 2007 zoper sodbo Sodišča prve stopnje (veliki senat), razglašeno 12. septembra 2007 v zadevi Association de la presse internationale ASBL (API) proti Komisiji Evropskih skupnosti (T-36/04)

23.2.2008   
            
            
               SL
            
            
               Uradni list Evropske unije
            
            
               C 51/32
            
         Pritožba, ki jo je vložila Kraljevina Švedska 22. novembra 2007 zoper sodbo Sodišča prve stopnje (veliki senat), razglašeno 12. septembra 2007 v zadevi Association de la presse internationale ASBL (API) proti Komisiji Evropskih skupnosti (T-36/04)
   (Zadeva C-514/07 P)
   (2008/C 51/54)
   Jezik postopka: angleščina
   Stranke
   
      Pritožnica: Kraljevina Švedska (zastopnika: A. Falk in S. Johannesson)
   
      Drugi stranki v postopku: Association de la presse internationale ASBL (API) in Komisija Evropskih skupnosti
   Predlogi pritožnice:
   
               —
            
            
               točka 2 izreka sodbe Sodišča prve stopnje z dne 12. septembra 2007 v zadevi T-36/04 naj se razveljavi;
            
         
               —
            
            
               odločba Komisije z dne 20. novembra 2003 naj se v celoti razglasi za nično, skladno s predlogi, ki jih je API podala na prvi stopnji, torej tudi del, ki se nanaša na zavrnitev dostopa do dokumentov Komisije, predloženih v okviru zadev Honeywell proti Komisiji, T-209/01, General Electric proti Komisiji, T-210/01, in Komisija proti Avstriji, C-203/03, ter
            
         
               —
            
            
               Komisiji naj se naloži plačilo stroškov.
            
         Pritožbeni razlogi in bistvene trditve
   
               1.
            
            
               Sodišče prve stopnje je z izpodbijano odločbo kršilo pravo Skupnosti, ker odločbe Komisije ni v celoti razglasilo za nično.
            
         
               2.
            
            
               Sodišče prve stopnje je ugotovilo, da imajo institucije v skladu s členom 4(2) Uredbe Evropskega parlamenta in Sveta (ES) št. 1049/2001 z dne 30. maja 2001 o dostopu javnosti do dokumentov Evropskega parlamenta, Sveta in Komisije (1) obveznost, da presodijo, ali bi razkritje lahko posamično in konkretno oslabilo interes, ki mora biti varovan kot izjema od razkritja. Samo v primeru pritrdilnega odgovora izjema utemeljuje zavrnitev razkritja tega dokumenta. Tako presojo je treba opraviti za vsak posamičen dokument. Pritožnica se strinja s to trditvijo.
            
         
               3.
            
            
               Vseeno pa je Sodišče prve stopnje ugotovilo, da Komisija ni zavezana opraviti take presoje v obravnavanem primeru, upoštevajoč obstoj splošne potrebe po zaupnosti za dokumente, ki so bili predloženi v okviru zadev v teku, dokler v teh zadevah ni opravljena obravnava. Ta splošna potreba po zaupnosti naj bi bila utemeljena na pravici do poštenega sojenja pred neodvisnim sodiščem in na dejstvu, da mora biti Komisiji omogočeno, da brani svoje interese kot stranka v sporu. Glede na to je Sodišče prve stopnje presodilo, da Komisija ni napačno opravila presoje, ko je zavrnila dostop do dokumentov.
            
         
               4.
            
            
               Pritožnica trdi, da ta zadnja ugotovitev ni skladna z obveznostjo preučitve prošnje za razkritje glede na vsebino posameznega dokumenta. Sodišča prve stopnje je s tem s svojo sodbo kršilo pravo Skupnosti.
            
         
      (1)  UL L 145, 31.5.2001, str. 43.